SVI พุ่ง 4% ลุ้นกำไรไตรมาส 4 โตนิวไฮ โบรกฯวางเป้า 7.20 บ.
SVI พุ่ง 4% ลุ้นกำไรไตรมาส 4 โตนิวไฮ โบรกฯวางเป้า 7.20 บ. ล่าสุด ณ เวลา 15.12 น. อยู่ที่ 5.45 บาท บวก 0.20 บาท หรือ 3.81% สูงสุดที่ 5.50 บาท ต่ำสุดที่ 5.20 บาท ด้วยมูลค่าซื้อขาย 64.76 ล้านบาท  
1 ก.พ. 2562

ผู้สื่อข่าวรายงานว่า ราคาหุ้น บริษัท เอสวีไอ จำกัด (มหาชน) หรือ SVI ล่าสุด ณ เวลา 15.12 น. อยู่ที่ 5.45 บาท บวก 0.20 บาท หรือ 3.81% สูงสุดที่ 5.50 บาท ต่ำสุดที่ 5.20 บาท ด้วยมูลค่าซื้อขาย 64.76 ล้านบาท

ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ คาดกำไรไตรมาส 4/61 ของ SVI ขยายตัวขึ้นเทียบจากปีก่อน เด่นสุดในกลุ่มอิเล็กทรอนิกส์ และปี 2562 ขยายตัวต่อเนื่อง จากอัตราการทำกำไรที่ดีขึ้น รวมถึงยอดออร์เดอร์ขยายตัวขึ้นจากกลุ่มลูกค้าจีน และกลุ่ม EU  ด้านเทคนิค กราฟ 60 นาที ราคาเริ่มดีดตัวขึ้นจากแนวรับของกรอบ Uptrend ย่อย พร้อมสัญญาณซื้อใน MACD มองเป็นโอกาสซื้อเพื่อ Trading ประเมินแนวรับ 5.30-5.40 บาท แนวต้าน 5.60 // 5.80 บาท ตัดขาดทุน  5.20 บาท 
ส่วน บล.ไอร่า ระบุในบทวิเคราะห์ ประเมินราคาเป้าหมายของ SVI ที่ 7.20 บาท โดยคาดกำไรปกติ 4Q/61 ทำจุดสูงสุดใหม่ติดต่อกันเป็นไตรมาสที่ 3 คาดอยู่ที่ 271 ล้านบาท เพิ่มขึ้น 153% เทียบจากปีก่อน และ 2% เทียบจากไตรมาสก่อน  หลักๆ จากยอดขาย คาดอยู่ที่ 134 ล้านUSD เพิ่มขึ้น 6% เทียบจากไตรมาสก่อน  และ 34% เทียบจากปีก่อน พร้อมคาด Gross Profit Margin เฉลี่ย 10.0% ใกล้เคียง 9.94% เมื่อไตรมาส 3/61 แต่ดีขึ้นจาก 8.55% เมื่อไตรมาส  4/60